CELEX: 32002R0876
Language: el
Date: 2002-05-21 00:00:00
Title: Κανονισμός (ΕΚ) αριθ. 876/2002 του Συμβουλίου, της 21ης Μαΐου 2002, για τη δημιουργία της κοινής επιχείρησης Galileo

Avis juridique important

|

32002R0876

Κανονισμός (ΕΚ) αριθ. 876/2002 του Συμβουλίου, της 21ης Μαΐου 2002, για τη δημιουργία της κοινής επιχείρησης Galileo  

Επίσημη Εφημερίδα αριθ. L 138 της 28/05/2002 σ. 0001 - 0008

Κανονισμός (ΕΚ) αριθ. 876/2002 του Συμβουλίουτης 21ης Μαΐου 2002για τη δημιουργία της κοινής επιχείρησης GalileoΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 171,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) Στις 13 Ιανουαρίου 1999, το Ευρωπαïκό Κοινοβούλιο εξέδωσε ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο: "Για ένα διευρωπαϊκό δίκτυο προσδιορισμού στίγματος και πλοήγησης, συμπεριλαμβανομένης μιας ευρωπαϊκής στρατηγικής για παγκόσμια δορυφορικά συστήματα πλοήγησης (GNSS)"(4).(2) Στις 10 Φεβρουαρίου 1999, η Επιτροπή εξέδωσε την ανακοίνωση: "Galileo - Ευρωπαϊκή συμμετοχή σε μια νέα γενεά υπηρεσιών δορυφορικής πλοήγησης".(3) Τα συμπεράσματα των Ευρωπαϊκών Συμβουλίων της Κολωνίας (3 και 4 Ιουνίου 1999), της Φέιρα (19 και 20 Ιουνίου 2000), της Νίκαιας (7 έως 11 Δεκεμβρίου 2000), της Στοκχόλμης (23 και 24 Μαρτίου 2001), του Λάκεν (14 και 15 Δεκεμβρίου 2001) και της Βαρκελώνης (15 και 16 Μαρτίου 2002) αναφέρονται στο Galileo.(4) Στις 19 Ιουλίου 1999, το Συμβούλιο εξέδωσε ψήφισμα σχετικά με την ευρωπαϊκή συμμετοχή σε μία νέα γενεά υπηρεσιών δορυφορικής πλοήγησης - Galileo - Φάση καθορισμού(5).(5) Στις 22 Νοεμβρίου 2000, η Επιτροπή εξέδωσε ανακοίνωση προς το Ευρωπαϊκό Κοινοβούλιο και το Συμβούλιο σχετικά με το Galileo.(6) Στις 5 Απριλίου 2001, το Συμβούλιο εξέδωσε ψήφισμα σχετικά με το πρόγραμμα Galileo(6).(7) Στις 26 Μαρτίου 2002, το Συμβούλιο υιοθέτησε συμπεράσματα για το Galileo.(8) Οι πρώτες συμβάσεις έρευνας και μελέτες σκοπιμότητας χρηματοδοτήθηκαν μέσω του τέταρτου και του πέμπτου προγράμματος-πλαισίου έρευνας και ανάπτυξης.(9) Η φάση τεχνολογικής ανάπτυξης χρηματοδοτήθηκε με πιστώσεις των διευρωπαϊκών δικτύων μεταφορών βάσει του στοιχείου ζ) του άρθρου 4 της απόφασης αριθ. 1692/96/ΕΚ του Ευρωπαϊκού Κοινοβουλίου και του Συμβουλίου, της 23ης Ιουλίου 1996, περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(7), η οποία προβλέπει τη δυνατότητα χρηματοδότησης έρευνας και ανάπτυξης, και του άρθρου 17 του κανονισμού (ΕΚ) αριθ. 2236/95 του Συμβουλίου, της 18ης Σεπτεμβρίου 1995, περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων(8).(10) Στις αρχές του 2001, η διαχείριση του προγράμματος δορυφορικής ραδιοπλοήγησης Galileo, εφεξής αποκαλούμενο "πρόγραμμα Galileo", εισήλθε στη φάση ανάπτυξής του, η οποία έχει ως αντικείμενο να ελεγχθούν και να δοκιμασθούν τα σενάρια που επελέγησαν κατά τη φάση καθορισμού, ιδίως όσον αφορά τις διάφορες συνιστώσες της αρχιτεκτονικής του συστήματος.(11) Μετά από αυτή τη φάση ανάπτυξης θα πρέπει να ακολουθήσει η φάση εγκατάστασης, η οποία συνίσταται στην παραγωγή δορυφόρων και επίγειων συνιστωσών, στην εκτόξευση δορυφόρων και στην εγκατάσταση επίγειων σταθμών και εξοπλισμού προκειμένου το σύστημα να καταστεί επιχειρησιακό το 2008.(12) Λόγω του πλήθους των παραγόντων που θα χρειασθεί να υπεισέλθουν στη διαδικασία αυτή, των αναγκαίων χρηματοδοτικών μέσων και της τεχνικής εμπειρογνωμοσύνης, είναι επιτακτικό να συσταθεί μία νομική οντότητα, ικανή να εξασφαλίζει συντονισμένη διαχείριση των κονδυλίων που θα χρησιμοποιηθούν για το πρόγραμμα Galileo κατά τη διάρκεια της φάσης ανάπτυξής του. Για λόγους ασφάλειας δικαίου, θα πρέπει να διευκρινισθεί ότι αυτή η οντότητα, η οποία στερείται οικονομικού αντικειμένου και είναι επιφορτισμένη με τη διαχείριση δημοσίου προγράμματος έρευνας ευρωπαϊκού ενδιαφέροντος, πρέπει να θεωρείται διεθνής οργανισμός κατά την έννοια της δεύτερης περίπτωσης της παραγράφου 10 του άρθρου 15 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(9), και της δεύτερης περίπτωσης της παραγράφου 1 του άρθρου 23 της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης(10).(13) Το Ευρωπαϊκό Συμβούλιο της Στοκχόλμης επεσήμανε ότι "ο ιδιωτικός τομέας είναι διατεθειμένος να συμπληρώσει τους δημόσιους προϋπολογισμούς για τη φάση ανάπτυξης". Οι εκπρόσωποι των κύριων ενδιαφερόμενων βιομηχανιών υπέγραψαν τον Μάρτιο 2001 κοινή δήλωση προθέσεων με την οποία δεσμεύονται να υποδείξουν ποια θα είναι η συμμετοχή τους στη φάση ανάπτυξης του προγράμματος Galileo - με εγγραφή τους στο κεφάλαιο της κοινής επιχείρησης ή με οιασδήποτε άλλης μορφής συμμετοχή, συνολικού ύψους 200 εκατομμυρίων ευρώ.(14) Για το λόγο αυτό, είναι αναγκαίο να συσταθεί μια κοινή επιχείρηση βάσει του άρθρου 171 της συνθήκης, εφόσον το πρόγραμμα Galileo εμπεριέχει μία σημαντική συνιστώσα έρευνας και ανάπτυξης, η οποία δικαιολογεί και θα εξακολουθήσει να δικαιολογεί τη χρήση κονδυλίων από τα προγράμματα-πλαίσιο έρευνας και ανάπτυξης. Εξάλλου, το πρόγραμμα αυτό θα πρέπει να επιτρέψει να επιτευχθεί αξιοσημείωτη πρόοδος στην ανάπτυξη των τεχνολογιών που σχετίζονται με τη δορυφορική πλοήγηση.(15) Η κοινή επιχείρηση θα πρέπει να έχει ως κύριο καθήκον, σύμφωνα με τις αποφάσεις του Συμβουλίου, να φέρει σε πέρας επιτυχώς την ανάπτυξη του προγράμματος Galileo κατά τη διάρκεια της αναπτυξιακής του φάσης με το συνδυασμό κονδυλίων από το δημόσιο και τον ιδιωτικό τομέα. Επιπροσθέτως, θα πρέπει να επιτρέψει να εξασφαλισθεί η διαχείριση σημαντικών έργων επίδειξης.(16) Οι δημοσιονομικοί κανονισμοί της κοινής επιχείρησης θα πρέπει να τηρούν τις βασικές αρχές και κανόνες, όπως θεσπίζονται από το δημοσιονομικό κανονισμό της 21ης Δεκεμβρίου 1977 ο οποίος εφαρμόζεται επί του γενικού προϋπολογισμού των Ευρωπαϊκών Κοινοτήτων(11).(17) Διατυπώνοντας την πρότασή της για το διορισμό του/της διευθυντή/διευθύντριας της κοινής επιχείρησης, η Επιτροπή μεριμνά ώστε να διορισθεί βάσει αξιοκρατικών κριτηρίων και διαχειριστικών ικανοτήτων, καθώς και αρμοδιότητας και σχετικής εμπειρίας, και να είναι ανεξάρτητος(-η) από οιαδήποτε επιχείρηση κατά την άσκηση των καθηκόντων του/της,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για την εκτέλεση της φάσης ανάπτυξης του προγράμματος Galileo, συστήνεται κοινή επιχείρηση κατά την έννοια του άρθρου 171 της συνθήκης, για περίοδο τεσσάρων ετών.Η κοινή επιχείρηση έχει ως στόχο να εξασφαλίσει την ενότητα της διοίκησης και του δημοσιονομικού ελέγχου του σχεδίου όσον αφορά τη φάση έρευνας, ανάπτυξης και επίδειξης του προγράμματος Galileo και, προς το σκοπό αυτόν, να χρησιμοποιήσει τα κονδύλια που διατίθενται για το πρόγραμμα αυτό.Η κοινή επιχείρηση θεωρείται διεθνής οργανισμός κατά την έννοια της δεύτερης περίπτωσης της παραγράφου 10 του άρθρου 15 της οδηγίας 77/388/ΕΟΚ και της δεύτερης περίπτωσης της παραγράφου 1 του άρθρου 23 της οδηγίας 92/12/ΕΟΚ.Η έδρα της κοινής επιχείρησης βρίσκεται στις Βρυξέλλες.Άρθρο 2Θεσπίζεται το καταστατικό της κοινής επιχείρησης, όπως περιέχεται στο παράρτημα του παρόντος κανονισμού.Άρθρο 31. Προκειμένου να εξασφαλισθεί η κατάλληλη ροή των πληροφοριών και ο αποτελεσματικός πολιτικός έλεγχος εκ μέρους των κρατών μελών όσον αφορά την υλοποίηση της φάσης ανάπτυξης του προγράμματος Galileo, συστήνεται εποπτικό συμβούλιο, το οποίο απαρτίζεται από έναν αντιπρόσωπο από κάθε κράτος μέλος της Ευρωπαϊκής Ένωσης, και από τον αντιπρόσωπο της Επιτροπής στο διοικητικό συμβούλιο της κοινής επιχείρησης.2. Ο αντιπρόσωπος του κράτους μέλους το οποίο ασκεί την Προεδρία του Συμβουλίου της Ευρωπαϊκής Ένωσης προεδρεύει του εποπτικού συμβουλίου.3. Σε εύθετο χρόνο, και τουλάχιστον 15 ημέρες πριν από κάθε συνεδρίαση του διοικητικού συμβουλίου, η Επιτροπή συγκαλεί το εποπτικό συμβούλιο και υποβάλλει στα μέλη του όλα τα έγγραφα που αφορούν τα ζητήματα που εμπεριέχονται στην ημερήσια διάταξη της επικείμενης συνεδρίασης.Το εποπτικό συμβούλιο αποφασίζει για όλα τα ζητήματα που εμπεριέχονται στην ημερήσια διάταξη της επικείμενης συνεδρίασης του διοικητικού συμβουλίου και μπορεί να εγγράφει και άλλα σημεία στην εν λόγω ημερήσια διάταξη. Κατά την εκτέλεση των καθηκόντων της στο διοικητικό συμβούλιο, η Επιτροπή καταβάλλει κάθε δυνατή προσπάθεια για να εξασφαλίζει ότι οι αποφάσεις που λαμβάνονται από το διοικητικό συμβούλιο αντανακλούν τις αποφάσεις και τις απόψεις του εποπτικού συμβουλίου.4. Το εποπτικό συμβούλιο αποφασίζει με ειδική πλειοψηφία των ψήφων των αντιπροσώπων των κρατών μελών. Οι ψήφοι αυτές σταθμίζονται σύμφωνα με το άρθρο 205 παράγραφος 2 της συνθήκης. Ο αντιπρόσωπος της Επιτροπής δεν συμμετέχει στη ψηφοφορία.5. Το εποπτικό συμβούλιο θεσπίζει τον εσωτερικό του κανονισμό.Άρθρο 4Κάθε χρόνο, η Επιτροπή υποβάλλει στο Συμβούλιο ετήσια έκθεση σχετικά με την πρόοδο του προγράμματος Galileo καθώς και με το σχέδιο ανάπτυξης του προγράμματος, συμπεριλαμβανομένων των χρηματοοικονομικών πτυχών.Στο τέλος του 2003, η Επιτροπή ενημερώνει το Συμβούλιο για τα αποτελέσματα της διαδικασίας πρόσκλησης για υποβολή προσφορών που κινεί η κοινή επιχείρηση σύμφωνα με το άρθρο 4 του καταστατικού της.Άρθρο 5Η Επιτροπή υποβάλλει στο Συμβούλιο έκθεση σχετικά με την προσχώρηση νέων μελών.Κάθε συμμετοχή νέων μελών, συμπεριλαμβανομένης της συμμετοχής μελών από τρίτες χώρες, υποβάλλεται στο Συμβούλιο προς έγκριση.Άρθρο 6Η κοινή επιχείρηση υπόκειται στους κανόνες που περιλαμβάνονται στην απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου(12).Άρθρο 71. Για να αντιμετωπίζει θέματα ασφαλείας που αφορούν το σύστημα Galileo, συγκροτείται συμβούλιο ασφαλείας, το οποίο συντίθεται από έναν αντιπρόσωπο από κάθε κράτος μέλος της Ευρωπαϊκής Ένωσης και από έναν αντιπρόσωπο της Επιτροπής.2. Το συμβούλιο ασφαλείας θεσπίζει τον εσωτερικό του κανονισμό.Άρθρο 8Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 21 Μαΐου 2002.Για το ΣυμβούλιοΟ ΠρόεδροςR. De Miguel(1) ΕΕ C 270 Ε της 25.9.2001, σ. 119.(2) ΕΕ C 48 της 21.2.2002, σ. 42.(3) Γνώμη που διατυπώθηκε στις 7 Φεβρουαρίου 2002 (δεν έχει ακόμη δημοσιευθεί στην Επίσημη Εφημερίδα).(4) ΕΕ C 104 της 14.4.1999, σ. 73.(5) ΕΕ C 221 της 3.8.1999, σ. 1.(6) ΕΕ C 157 της 30.5.2001, σ. 1.(7) ΕΕ L 228 της 9.9.1996, σ. 1· απόφαση όπως τροποποιήθηκε από την απόφαση αριθ. 1346/2001/ΕΚ (ΕΕ L 185 της 6.7.2001, σ. 1).(8) ΕΕ L 228 της 23.9.1995, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1655/1999 του Ευρωπαϊκού Κοινοβουλίου και του Συμβουλίου (ΕΕ L 197 της 29.7.1999, σ. 1).(9) ΕΕ L 145 της 13.6.1977, σ. 1· οδηγία όπως τροποποιήθηκε τελευταία από την οδηγία 2001/115/ΕΚ (ΕΕ L 15 της 17.1.2002, σ. 24).(10) ΕΕ L 76 της 23.3.1992, σ. 1· οδηγία όπως τροποποιήθηκε τελευταία από την οδηγία 2000/47/ΕΚ (ΕΕ L 193 της 29.7.2000, σ. 73).(11) ΕΕ L 356 της 31.12.1977, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 762/2001 (ΕΕ L 111 της 20.4.2001, σ. 1).(12) ΕΕ L 101 της 11.4.2001, σ. 1.ΠΑΡΑΡΤΗΜΑΚΑΤΑΣΤΑΤΙΚΟ ΤΗΣ ΚΟΙΝΗΣ ΕΠΙΧΕΙΡΗΣΗΣ GALILEOΆρθρο 11. Το όνομα της κοινής επιχείρησης είναι: "Κοινή επιχείρηση Galileo".2. Η έδρα της κοινής επιχείρησης βρίσκεται στις Βρυξέλλες.3. α) Ιδρυτικά μέλη της κοινής επιχείρησης είναι:- η Ευρωπαϊκή Κοινότητα, εκπροσωπούμενη από την Επιτροπή,- ο Ευρωπαϊκός Οργανισμός Διαστήματος.β) Μέλη της κοινής επιχείρησης μπορούν να γίνουν:- η Ευρωπαϊκή Τράπεζα Επενδύσεων,- οιαδήποτε επιχείρηση, αφού η Επιτροπή ενημερώσει το Συμβούλιο, σύμφωνα με το άρθρο 4 του κανονισμού (ΕΚ) αριθ. 876/2002 του Συμβουλίου, της 21ης Μαΐου 2002, για τη σύσταση της κοινής επιχείρησης Galileo(1), για το αποτέλεσμα της διαδικασίας πρόσκλησης υποβολής προσφορών, και μετά από έγκριση σύμφωνα με τη διαδικασία του άρθρου 5 του εν λόγω κανονισμού.4. Το κεφάλαιο της κοινής επιχείρησης συνιστάται από τις εισφορές των μελών της. Οι εισφορές σε είδος επιτρέπονται. Οι εν λόγω εισφορές αξιολογούνται όσον αφορά την αξία και τη σκοπιμότητά τους για την εκτέλεση των δραστηριοτήτων της κοινής επιχείρησης.Τα ιδρυτικά μέλη εγγράφουν τα μερίδιά τους στο κεφάλαιο μέχρι του ποσού των αντίστοιχων δεσμεύσεών τους, ήτοι 520 εκατομμύρια ευρώ για την Ευρωπαϊκή Κοινότητα και 50 εκατομμύρια ευρώ για τον Ευρωπαϊκό Οργανισμό Διαστήματος.Ευθύς μόλις η Επιτροπή ενημερώσει το Συμβούλιο ως προς τα αποτελέσματα της διαδικασίας πρόσκλησης υποβολής προσφορών, το διοικητικό συμβούλιο καλεί αμέσως τις επιχειρήσεις που αναφέρονται στην παράγραφο 3 στοιχείο β) δεύτερη περίπτωση να εγγραφούν. Οι επιχειρήσεις οφείλουν να εγγράψουν ποσό ύψους 5 εκατομμυρίων ευρώ εντός προθεσμίας ενός έτους. Το ποσό αυτό μειώνεται σε 250000 ευρώ για τις επιχειρήσεις, που εγγράφονται μεμονωμένα ή συλλογικά και μπορούν να χαρακτηρισθούν ως μικρομεσαίες επιχειρήσεις, κατά την έννοια της σύστασης της Επιτροπής, της 3ης Απριλίου 1996, σχετικά με τον ορισμό των μικρομεσαίων επιχειρήσεων(2).Το διοικητικό συμβούλιο καθορίζει το ετήσιο ύψος των ποσών του κεφαλαίου αυτού που θα πρέπει να καταβάλλονται κατ' αναλογία του μεριδίου που έχει εγγράψει κάθε μέλος. Το μέλος της κοινής επιχείρησης το οποίο δεν τηρεί τις δεσμεύσεις του όσον αφορά τις εισφορές του σε είδος ή δεν καταβάλλει εντός της προδιαγεγραμμένης προθεσμίας το ποσό που οφείλει, στερείται, σε μια πρώτη φάση, του δικαιώματος ψήφου στο διοικητικό συμβούλιο και, μετά από έξι μήνες, αίρεται η ιδιότητα του μέλους μέχρις ότου εκπληρώσει τις υποχρεώσεις του.Οι χρηματοοικονομικές δεσμεύσεις της κοινής επιχείρησης δεν υπερβαίνουν το ύψος του κεφαλαίου που έχει στη διάθεσή της.Άρθρο 2Η κοινή επιχείρηση έχει τα ακόλουθα κύρια καθήκοντα:1. Εποπτεύει τη βέλτιστη ενσωμάτωση της Ευρωπαϊκής Υπηρεσίας Υπέρθεσης για τη Γεωστατική Πλοήγηση (EGNOS), στο πρόγραμμα Galileo και την εφαρμογή της φάσης ανάπτυξης και επικύρωσης του προγράμματος Galileo και συμβάλλει στην προετοιμασία της φάσης εγκατάστασης και λειτουργίας.2. Δρομολογεί, σε συνεργασία με τον Ευρωπαϊκό Οργανισμό Διαστήματος, σύμφωνα με το άρθρο 3 και μέσω συμβατικών ρυθμίσεων με οντότητες του ιδιωτικού τομέα, τις δραστηριότητες έρευνας και ανάπτυξης που είναι αναγκαίες για την επιτυχή ολοκλήρωση της φάσης ανάπτυξης και το συντονισμό των εθνικών δραστηριοτήτων στο πεδίο αυτό· εκτοξεύει, μέσω του Ευρωπαϊκού Οργανισμού Διαστήματος σύμφωνα με το άρθρο 3, μια πρώτη σειρά δορυφόρων οι οποίοι θα επιτρέψουν την τελειοποίηση των τεχνολογικών εξελίξεων που θα έχουν επέλθει, και εξασφαλίζει μια επίδειξη ευρείας κλίμακας των ικανοτήτων και της αξιοπιστίας του συστήματος.3. Σε συνεργασία με την Επιτροπή, τον Ευρωπαϊκό Οργανισμό Διαστήματος και τον ιδιωτικό τομέα, συμβάλλει στην κινητοποίηση των δημόσιων και ιδιωτικών κονδυλίων που απαιτούνται για να υποβάλλει προτάσεις στο Συμβούλιο για τις δομές διαχείρισης των διαφόρων διαδοχικών φάσεων του προγράμματος με βάση τις ακόλουθες δραστηριότητες:- καταρτίζει επιχειρηματικό σχέδιο, το οποίο καλύπτει όλες τις φάσεις του προγράμματος Galileo, με βάση τα δεδομένα που της παρέχει η Επιτροπή, σχετικά με τις υπηρεσίες που είναι δυνατόν να προσφέρει το πρόγραμμα Galileo, τα τυχόν δημιουργούμενα έσοδα και τα αναγκαία συνοδευτικά μέτρα,- διαπραγματεύεται, μέσω ανταγωνιστικής διαδικασίας πρόσκλησης υποβολής προσφορών με τον ιδιωτικό τομέα, συνολική συμφωνία για τη χρηματοδότηση της φάσης εγκατάστασης και λειτουργίας που ορίζει τις ευθύνες, τους ρόλους και τους κινδύνους που συμμερίζονται ο δημόσιος και ο ιδιωτικός τομέας.4. Επιβλέπει την εκτέλεση όλων των προγραμμάτων, με τη βοήθεια συμβούλου εφόσον χρειάζεται, και προβαίνει στις τυχόν αναγκαίες αναπροσαρμογές συναρτήσει των εξελίξεων που επέρχονται κατά τη διάρκεια της φάσης ανάπτυξης.Άρθρο 3Η κοινή επιχείρηση συνάπτει συμφωνία με τον Ευρωπαϊκό Οργανισμό Διαστήματος, σύμφωνα με την οποία:- του αναθέτει τη διεξαγωγή των δραστηριοτήτων που απαιτούνται κατά τη φάση ανάπτυξης όσον αφορά το διαστημικό και το αντίστοιχο επίγειο τμήμα του συστήματος και του παρέχει, προς το σκοπό αυτόν, τα αναγκαία κονδύλια που διαθέτει για τη φάση αυτή. Ο Ευρωπαϊκός Οργανισμός Διαστήματος είναι υπεύθυνος για τη διαχείριση των κονδυλίων αυτών σύμφωνα με τις διαδικασίες που ορίζει η συμφωνία η οποία συνάπτεται με την κοινή επιχείρηση και η οποία βασίζεται στις αρχές της αμεροληψίας, της διαφάνειας και της δίκαιης κατανομής των εργασιών, λαμβανομένου υπόψη του κοινοτικού χαρακτήρα του προγράμματος. Σε αυτή τη συνάρτηση, επιδιώκεται η αρμόζουσα συμμετοχή μικρομεσαίων επιχειρήσεων,- η Επιτροπή έχει το δικαίωμα να εξασφαλίζει την προστασία των οικονομικών συμφερόντων της Κοινότητας με τη διενέργεια αποτελεσματικών ελέγχων. Εάν η Επιτροπή διαπιστώσει τυχόν παρατυπίες, επιφυλάσσεται του δικαιώματος να μειώνει ή να αναστέλλει κάθε μεταγενέστερη πληρωμή στην κοινή επιχείρηση. Το ποσό κατά το οποίο μειώνονται ή αναστέλλονται οι πληρωμές είναι ισοδύναμο προς το ποσό των παρατυπιών που όντως διαπιστώνει η Επιτροπή. Οι ενδεχόμενες διαφορές ρυθμίζονται με βάση τις διατάξεις της συμφωνίας,- καθορίζονται οι διαδικασίες εκτέλεσης του προγράμματος Galileo, ιδίως οι δραστηριότητες τις οποίες αναλαμβάνει ο Ευρωπαϊκός Οργανισμός Διαστήματος σχετικά με το πρόγραμμα και οι οποίες χρηματοδοτούνται με κονδύλια τα οποία δεν καταλογίζονται στην κοινή επιχείρηση.Άρθρο 4Με την επιφύλαξη του άρθρου 3, κατόπιν πρόσκλησης υποβολής προσφορών, η κοινή επιχείρηση μπορεί να συνάπτει σύμβαση παροχής υπηρεσιών με επιχειρήσεις ή με κοινοπραξία επιχειρήσεων, ιδίως για την υλοποίηση των δραστηριοτήτων που προβλέπονται στο άρθρο 2 παράγραφος 3.Η κοινή επιχείρηση μεριμνά ώστε η σύμβαση να προβλέπει το δικαίωμα της Επιτροπής να διενεργεί, εξ ονόματος της κοινής επιχείρησης, ελέγχους με σκοπό την προστασία των οικονομικών συμφερόντων της Κοινότητας και να επιβάλλει αποτρεπτικές και αναλογικές κυρώσεις, σε περίπτωση διαπίστωσης παρατυπιών.Άρθρο 5Η κοινή επιχείρηση έχει νομική προσωπικότητα. Έχει σε κάθε κράτος μέλος της Ευρωπαϊκής Κοινότητας την ευρύτερη δυνατή νομική ικανότητα που αναγνωρίζεται στα νομικά πρόσωπα από τις εθνικές νομοθεσίες. Μπορεί, ιδίως, να αποκτά ή να διαθέτει κινητή και ακίνητη περιουσία και να παρίσταται ενώπιον δικαστηρίου.Άρθρο 6Η κοινή επιχείρηση είναι κύριος όλων των ενσώματων και άυλων στοιχείων τα οποία δημιουργούνται ή της μεταβιβάζονται για την φάση ανάπτυξης του προγράμματος Galileo. Εφόσον ισχύει, το δικαίωμα ιδιοκτησίας της κρατικής κρυπτογράφησης διαθέτει η κρατική αρχή, η οποία αναπτύσσει την κρυπτογραφική μέθοδο.Άρθρο 71. Τα όργανα της κοινής επιχείρησης είναι το διοικητικό συμβούλιο, η εκτελεστική επιτροπή και ο διευθυντής.2. Το διοικητικό συμβούλιο μπορεί να ζητεί τη γνώμη συμβουλευτικής επιτροπής.Άρθρο 81. Σύνθεση του διοικητικού συμβουλίου, δικαιώματα ψήφου:α) Το διοικητικό συμβούλιο απαρτίζεται από τα μέλη της κοινής επιχείρησης.β) Εκτός αντίθετης διάταξης στο παρόν καταστατικό, οι αποφάσεις του διοικητικού συμβουλίου λαμβάνονται με την απλή πλειοψηφία των ψηφισάντων. Κάθε μέλος της κοινής επιχείρησης έχει αριθμό ψήφων ανάλογο προς το μερίδιο κεφαλαίου που έχει εγγράψει. Η Επιτροπή και ο Ευρωπαϊκός Οργανισμός Διαστήματος διαθέτουν τον ίδιο αριθμό ψήφων και, εν πάση περιπτώσει, τουλάχιστον 40 % του συνόλου των ψήφων ο καθένας.2. Καθήκοντα του διοικητικού συμβουλίου:α) Το διοικητικό συμβούλιο λαμβάνει τις αναγκαίες αποφάσεις για την εφαρμογή του προγράμματος και ασκεί τον συνολικό έλεγχο της εκτέλεσής του.β) Το διοικητικό συμβούλιο ιδίως:- διορίζει το διευθυντή και εγκρίνει το οργανόγραμμα,- διορίζει τα μέλη της συμβουλευτικής επιτροπής,- εκδίδει τους δημοσιονομικούς κανονισμούς της κοινής επιχείρησης σύμφωνα με το άρθρο 14 παράγραφος 3,- εγκρίνει, σύμφωνα με το άρθρο 13, τον ετήσιο προϋπολογισμό, μεταξύ άλλων του πίνακα προσωπικού, το σχέδιο ανάπτυξης της αναπτυξιακής φάσης του προγράμματος και τις εκτιμήσεις του κόστους του προγράμματος,- εγκρίνει τους ετήσιους λογαριασμούς και τον ισολογισμό,- αποφασίζει σχετικά με κάθε κτήση, πώληση και υποθήκευση γης και λοιπών τίτλων ακινήτου περιουσίας, καθώς και σχετικά με τη σύσταση εγγυήσεων ή ασφαλειών, τη λήψη μετοχών σε άλλες επιχειρήσεις ή οργανισμούς και τη χορήγηση ή λήψη δανείων,- εγκρίνει, με πλειοψηφία 75 % των ψήφων, κάθε πρόταση που συνεπάγεται σημαντική μεταβολή στην εκτέλεση του προγράμματος Galileo,- εγκρίνει τις ετήσιες εκθέσεις σχετικά με την πρόοδο του προγράμματος Galileo και τη χρηματοοικονομική του κατάσταση, όπως αναφέρεται στο άρθρο 16 παράγραφος 2,- ασκεί άλλες εξουσίες και αναλαμβάνει άλλα καθήκοντα, συμπεριλαμβανομένης της συγκρότησης επικουρικών οργάνων, τυχόν αναγκαίων για τους σκοπούς του προγράμματος Galileo,- εγκρίνει την εντολή της εκτελεστικής επιτροπής.3. Συνεδριάσεις, εσωτερικός κανονισμός του διοικητικού συμβουλίου:α) Το διοικητικό συμβούλιο συνεδριάζει τουλάχιστον δύο φορές ανά έτος. Έκτακτες συνεδριάσεις συγκαλούνται είτε κατ' αίτηση του ενός τρίτου των μελών του διοικητικού συμβουλίου που αντιπροσωπεύει τουλάχιστον το 40 % των δικαιωμάτων ψήφου, είτε κατ' αίτηση του προέδρου του ή του διευθυντή του. Κανονικά, οι συνεδριάσεις πραγματοποιούνται στην έδρα της κοινής επιχείρησης. Το διοικητικό συμβούλιο εκλέγει τον πρόεδρό του από τα μέλη του. Εκπρόσωπος της εκτελεστικής επιτροπής και ο διευθυντής συμμετέχουν στις συνεδριάσεις, εκτός εάν αποφασισθεί άλλως σε ειδικές περιπτώσεις.β) Το διοικητικό συμβούλιο θεσπίζει τον εσωτερικό του κανονισμό.Άρθρο 91. Σύνθεση της εκτελεστικής επιτροπής, δικαιώματα ψήφου:α) Η εκτελεστική επιτροπή απαρτίζεται από έναν εκπρόσωπο της Επιτροπής, έναν εκπρόσωπο του Ευρωπαϊκού Οργανισμού Διαστήματος και, το συντομότερο δυνατόν από τη στιγμή που συμμετέχουν οι επιχειρήσεις, από έναν εκπρόσωπο των βιομηχανιών που ορίζει το διοικητικό συμβούλιο.β) Η εκτελεστική επιτροπή συνεδριάζει παρουσία του διευθυντή και ενός εκπροσώπου του κράτους μέλους που ασκεί την Προεδρία του Συμβουλίου της Ευρωπαϊκής Ένωσης.γ) Οι αποφάσεις της εκτελεστικής επιτροπής λαμβάνονται με ομοφωνία, εκτός εάν το παρόν καταστατικό προβλέπει άλλως.2. Καθήκοντα της εκτελεστικής επιτροπής:α) Η εκτελεστική επιτροπή επικουρεί το διοικητικό συμβούλιο στην προετοιμασία των αποφάσεών του.β) Ιδίως, η εκτελεστική επιτροπή:- συμβουλεύει, με τακτικές εκθέσεις, το διοικητικό συμβούλιο και το διευθυντή σχετικά με την πρόοδο του προγράμματος Galileo,- διατυπώνει παρατηρήσεις και συστάσεις προς το διοικητικό συμβούλιο σχετικά με τις εκτιμήσεις για το κόστος του προγράμματος και το σχέδιο προϋπολογισμού, συμπεριλαμβανομένου του πίνακα προσωπικού που καταρτίζει ο διευθυντής,- εγκρίνει τις διαδικασίες πρόσκλησης για υποβολή προσφορών και τις διαδικασίες ανάθεσης συμβάσεων σύμφωνα με τους κανόνες για την ανάθεση συμβάσεων τους οποίους καθορίζει το διοικητικό συμβούλιο, το οποίο όμως δεν μπορεί να επηρεάσει την εκτέλεση των αποφάσεων οι οποίες λαμβάνονται από την εκτελεστική επιτροπή,- εκτελεί τα καθήκοντα που της αναθέτει ή της μεταβιβάζει το διοικητικό συμβούλιο,- εγκρίνει την αποδέσμευση κεφαλαίων βάσει της συμφωνίας που συνάπτεται σύμφωνα με το άρθρο 3.3. Συνεδριάσεις, εσωτερικός κανονισμός της εκτελεστικής επιτροπής:α) Η εκτελεστική επιτροπή συνεδριάζει τουλάχιστον μία φορά κάθε μήνα. Κανονικά, οι συνεδριάσεις πραγματοποιούνται στην έδρα της κοινής επιχείρησης.β) Με την επιφύλαξη έγκρισης από το διοικητικό συμβούλιο, η εκτελεστική επιτροπή θεσπίζει τον εσωτερικό της κανονισμό.4. Διαχείριση των εγγράφων:Η εκτελεστική επιτροπή θεσπίζει κανόνες για τη διαχείριση των εγγράφων, έτσι ώστε να συμβιβάζει τις πτυχές της ασφάλειας, του εμπορικού απορρήτου και της δημοσιότητας. Στους κανόνες αυτούς λαμβάνονται υπόψη, οσάκις ενδείκνυται, οι αρχές και οι περιορισμοί που ορίζονται στον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(3).Άρθρο 101. Ο/H διευθυντής/διευθύντρια είναι το ανώτατο στέλεχος της επιχείρησης το οποίο είναι υπεύθυνο για την τρέχουσα διαχείριση της κοινής επιχείρησης και είναι ο νόμιμος αντιπρόσωπός της. Διορίζεται από το διοικητικό συμβούλιο κατόπιν πρότασης της Επιτροπής. Εκτελεί τα καθήκοντά του/της με πλήρη ανεξαρτησία.2. Ο/H διευθυντής/διευθύντρια προσταται της εκτέλεσης του προγράμματος σύμφωνα με τις κατευθύνσεις που ορίζει το διοικητικό συμβούλιο ενώπιον του οποίου είναι υπεύθυνος(-η), και παρέχει στο διοικητικό συμβούλιο, στην εκτελεστική επιτροπή, στη συμβουλευτική επιτροπή και σε όλα τα λοιπά επικουρικά όργανα όλες τις πληροφορίες που είναι αναγκαίες για την εκτέλεση των καθηκόντων τους.3. Ο/H διευθυντής/διευθύντρια οφείλει ιδίως:- να οργανώνει, να διευθύνει και να εποπτεύει το προσωπικό της κοινής επιχείρησης,- να υποβάλλει στο διοικητικό συμβούλιο προτάσεις σχετικά με το οργανόγραμμα,- να καταρτίζει και να ενημερώνει τακτικά το σχέδιο ανάπτυξης του προγράμματος και τις εκτιμήσεις του κόστους του προγράμματος, σύμφωνα με το δημοσιονομικό κανονισμό, και να τα υποβάλλει στο διοικητικό συμβούλιο,- να καταρτίζει, σύμφωνα με το δημοσιονομικό κανονισμό, το σχέδιο ετήσιου προϋπολογισμού, συμπεριλαμβανομένου του πίνακα προσωπικού, και να τα υποβάλλει στο διοικητικό συμβούλιο,- να μεριμνά ώστε να τηρούνται οι υποχρεώσεις έναντι της Επιτροπής με βάση τη σύμβαση που έχει συναφθεί μεταξύ αυτής και της κοινής επιχείρησης, και ιδίως να τηρούνται οι διατάξεις που επιτρέπουν στους αντιπροσώπους της Επιτροπής να διενεργούν αποτελεσματικούς ελέγχους και να επιβάλλουν αποτρεπτικές και αναλογικές κυρώσεις, σε περίπτωση διαπίστωσης παρατυπιών,- να υποβάλλει τους ετήσιους λογαριασμούς και τους ισολογισμούς στο διοικητικό συμβούλιο,- να υποβάλλει στο διοικητικό συμβούλιο κάθε πρόταση που συνεπάγεται σημαντική μεταβολή στο σχεδιασμό του προγράμματος Galileo,- να είναι υπεύθυνος(-η) για την ασφάλεια και να λαμβάνει όλα τα μέτρα που είναι αναγκαία για να πληρούνται οι απαιτήσεις ασφαλείας,- να συντάσσει την ετήσια έκθεση σχετικά με την πρόοδο του προγράμματος Galileo και τη χρηματοοικονομική του κατάσταση, καθώς και κάθε άλλη έκθεση που ζητά, ενδεχομένως, το διοικητικό συμβούλιο και να τις υποβάλλει σε αυτό.Άρθρο 111. Το συνολικό προσωπικό καθορίζεται στον πίνακα προσωπικού ο οποίος περιέχεται στον ετήσιο προϋπολογισμό.2. Τα μέλη του προσωπικού της κοινής επιχείρησης συνάπτουν σύμβαση ορισμένου χρόνου βάσει του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων.3. Όλες οι δαπάνες προσωπικού βαρύνουν την κοινή επιχείρηση.4. Το διοικητικό συμβούλιο θεσπίζει τις αναγκαίες εκτελεστικές ρυθμίσεις.Άρθρο 12Όλα τα έσοδα της κοινής επιχείρησης χρησιμοποιούνται για την προώθηση των καθηκόντων που ορίζονται στο άρθρο 2. Με την επιφύλαξη του άρθρου 21, δεν καταβάλλεται καμιά πληρωμή στα μέλη της κοινής επιχείρησης, υπό μορφήν κατανομής τυχόν πλεονάσματος των εσόδων σε σχέση με τις δαπάνες.Άρθρο 131. Το οικονομικό έτος αντιστοιχεί προς το ημερολογιακό έτος.2. Πριν από τις 31 Μαρτίου κάθε έτους, ο διευθυντής διαβιβάζει στα μέλη τις εκτιμήσεις για το κόστος του προγράμματος, όπως αυτές εγκρίνονται από το διοικητικό συμβούλιο. Οι εκτιμήσεις του κόστους του προγράμματος περιλαμβάνουν κατάσταση πρόβλεψης των ετήσιων δαπανών για τα δύο επόμενα έτη. Στο πλαίσιο των προβλέψεων αυτών, οι εκτιμήσεις εσόδων και δαπανών για το πρώτο από αυτά τα δύο οικονομικά έτη (προσχέδιο προϋπολογισμού) συντάσσονται με αρκετά λεπτομερή τρόπο για τις ανάγκες της εσωτερικής διαδικασίας προϋπολογισμού κάθε μέλους, βάσει της χρηματοδοτικής συμμετοχής του στην κοινή επιχείρηση. Ο διευθυντής παρέχει στα μέλη κάθε συμπληρωματική πληροφορία αναγκαία προς τον σκοπό αυτόν.3. Τα μέλη γνωστοποιούν αμέσως στο διευθυντή τις παρατηρήσεις τους σχετικά με τις εκτιμήσεις κόστους του προγράμματος, και ιδίως σχετικά με τις εκτιμήσεις εσόδων και δαπανών για το επόμενο έτος.4. Με βάση τις εγκρινόμενες εκτιμήσεις κόστους του προγράμματος και λαμβάνοντας υπόψη τις παρατηρήσεις των μελών, ο διευθυντής ετοιμάζει το σχέδιο προϋπολογισμού για το επόμενο έτος και το υποβάλλει στο διοικητικό συμβούλιο προκειμένου να εγκριθεί, με πλειοψηφία 75 % των ψήφων, πριν από τις 30 Σεπτεμβρίου.Άρθρο 141. Ο δημοσιονομικός κανονισμός εγκρίνεται από το διοικητικό συμβούλιο με πλειοψηφία 75 % των ψήφων.2. Στόχος του δημοσιονομικού κανονισμού είναι να εξασφαλίζεται η υγιής, δημοσιονομική και οικονομική διαχείριση της κοινής επιχείρησης.3. Ο δημοσιονομικός κανονισμός περιλαμβάνει ιδίως τους κύριους κανόνες που αφορούν:- την υποβολή και τη διάρθρωση των εκτιμήσεων κόστους του προγράμματος και του ετήσιου προϋπολογισμού,- την εκτέλεση του ετήσιου προϋπολογισμού και τον εσωτερικό δημοσιονομικό έλεγχο,- τον τρόπο καταβολής των εισφορών από τα μέλη της κοινής επιχείρησης,- την τήρηση και την παρουσίαση των λογαριασμών και των απογραφών, καθώς και την κατάρτιση και την υποβολή του ετήσιου ισολογισμού,- τη διαδικασία σχετικά με τις προσκλήσεις υποβολής προσφορών, η οποία βασίζεται στη μη διακριτική μεταχείριση μεταξύ των χωρών των μελών της κοινής επιχείρησης και στον κοινοτικό χαρακτήρα του προγράμματος, τη διάθεση και τους γενικούς και ειδικούς όρους των συμβάσεων και των παραγγελιών για λογαριασμό της κοινής επιχείρησης.4. Οι λεπτομερείς εκτελεστικοί κανόνες με τους οποίους η Επιτροπή εξασφαλίζει την τήρηση των υποχρεώσεών της βάσει του άρθρου 274 της συνθήκης για την ίδρυση της Ευρωπαϊκής Κοινότητας, καθορίζονται σε συμφωνία μεταξύ της κοινής επιχείρησης και της Επιτροπής.Άρθρο 15Εντός δύο μηνών από τη λήξη κάθε οικονομικού έτους, ο διευθυντής υποβάλλει τους ετήσιους λογαριασμούς και τον ισολογισμό του προηγούμενου έτους στο Ευρωπαϊκό Ελεγκτικό Συνέδριο. Ο έλεγχος από το Ελεγκτικό Συνέδριο πραγματοποιείται βάσει εγγράφων και επιτόπου. Ο διευθυντής υποβάλλει στο διοικητικό συμβούλιο προς έγκριση, με πλειοψηφία 75 % των ψήφων, τους ετήσιους λογαριασμούς και τον ισολογισμό, μαζί με την έκθεση του Ελεγκτικού Συνεδρίου. Ο διευθυντής έχει το δικαίωμα και, κατ' αίτηση του διοικητικού συμβουλίου, την υποχρέωση να σχολιάζει την έκθεση. Το Ελεγκτικό Συνέδριο διαβιβάζει την έκθεσή του στα μέλη της κοινής επιχείρησης.Άρθρο 161. Το σχέδιο ανάπτυξης του προγράμματος προδιαγράφει το σχέδιο εκτέλεσης όλων των στοιχείων του προγράμματος. Καλύπτει όλη τη διάρκεια της κοινής επιχείρησης και ενημερώνεται τακτικά.2. Η ετήσια έκθεση περιγράφει την πρόοδο του προγράμματος Galileo, ιδίως όσον αφορά το χρονοδιάγραμμα, το κόστος και τις επιδόσεις του προγράμματος.Άρθρο 171. Η κοινή επιχείρηση είναι ο μόνος υπεύθυνος για την εκπλήρωση των υποχρεώσεών της.2. Η συμβατική ευθύνη της κοινής επιχείρησης διέπεται από τις σχετικές συμβατικές διατάξεις και από το δίκαιο που ισχύει για τη συγκεκριμένη σύμβαση.3. Κάθε πληρωμή της κοινής επιχείρησης για την κάλυψη της ευθύνης που αναφέρεται στην παράγραφο 2 καθώς και τα έξοδα και οι δαπάνες που προκαλούνται σε συνάρτηση με αυτή, θεωρούνται δαπάνες της κοινής επιχείρησης.4. Ο διευθυντής προτείνει στο διοικητικό συμβούλιο όλες τις αναγκαίες ασφαλίσεις, και η κοινή επιχείρηση προβαίνει στις ασφαλίσεις αυτές, όπως τυχόν υποδεικνύει το διοικητικό συμβούλιο.Άρθρο 18Η κοινή επιχείρηση εξασφαλίζει την προστασία των ευαίσθητων πληροφοριών η μη επιτρεπομένη κοινολόγηση των οποίων θα μπορούσε να παραβλάψει τα συμφέροντα των συμβαλλομένων μερών. Η κοινή επιχείρηση εφαρμόζει τις αρχές ασφάλειας και τους στοιχειώδεις κανόνες που τίθενται σε ισχύ από την απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου(4).Η κοινή επιχείρηση λαμβάνει υπόψη την πείρα του συμβουλίου ασφαλείας του συστήματος Galileo (GSSB). Συμμορφούται επίσης με τους κανόνες του συμβουλίου ασφαλείας το οποίο αναφέρεται στο άρθρο 7 του κανονισμού (ΕΚ) αριθ. 876/2002, για όλα τα ζητήματα που αφορούν την ασφάλεια του συστήματος.Άρθρο 191. Στην κοινή επιχείρηση μπορούν να προσχωρούν και άλλα μέλη εκτός από εκείνα που αναφέρονται στο άρθρο 1 παράγραφος 3 στοιχείο α).2. Οι αιτήσεις προσχώρησης υποβάλλονται στο διευθυντή, ο οποίος τις διαβιβάζει στο διοικητικό συμβούλιο. Το διοικητικό συμβούλιο αποφασίζει εάν η κοινή επιχείρηση αρχίζει διαπραγματεύσεις με τον αιτούντα για τους όρους προσχώρησης, ιδίως λαμβάνοντας υπόψη τις πτυχές της ασφάλειας. Σε περίπτωση θετικής απόφασης, η κοινή επιχείρηση διαπραγματεύεται τους όρους προσχώρησης και τους υποβάλλει στο διοικητικό συμβούλιο, το οποίο αποφαίνεται με πλειοψηφία 75 % των εκφραζόμενων ψήφων.3. Η ιδιότητα του μέλους της κοινής επιχείρησης δεν μπορεί να μεταβιβάζεται σε τρίτο, εκτός εάν συμφωνήσει προηγουμένως ομόφωνα το διοικητικό συμβούλιο. Κάθε μη επιτρεπόμενη μεταβίβαση επιφέρει άμεση απώλεια της ιδιότητας του μέλους της κοινής επιχείρησης και ευθύνη για κάθε ζημία που προκλήθηκε στην κοινή επιχείρηση.Άρθρο 20Η κοινή επιχείρηση συστήνεται για τέσσερα έτη από την ημερομηνία δημοσίευσης του παρόντος καταστατικού στην Επίσημη Εφημερίδα των Ευρωπαϊκών Κοινοτήτων.Αναλόγως της προόδου που θα έχει επιτευχθεί στην υλοποίηση των καθηκόντων της κοινής επιχείρησης, όπως ορίζεται στο άρθρο 2, η περίοδος αυτή μπορεί να παρατείνεται με τροποποίηση του παρόντος καταστατικού σύμφωνα με τις διατάξεις του άρθρου 23. Η περίοδος αυτή παρατείνεται, σε κάθε περίπτωση, για όσο χρονικό διάστημα χρειάζεται προκειμένου να πληρωθούν οι υποχρεώσεις που απορρέουν από τη συμφωνία που αναφέρεται στο άρθρο 3.Άρθρο 21Για τους σκοπούς διεξαγωγής της διαδικασίας εκκαθάρισης της κοινής επιχείρησης, το διοικητικό συμβούλιο ορίζει έναν ή περισσότερους εκκαθαριστές, οι οποίοι συμμορφώνονται προς τις αποφάσεις που λαμβάνει το διοικητικό συμβούλιο με πλειοψηφία 75 % των ψήφων.Άρθρο 22Για κάθε θέμα που δεν καλύπτεται από το παρόν καταστατικό, εφαρμόζεται το δίκαιο του κράτους στο οποίο βρίσκεται η έδρα της κοινής επιχείρησης.Άρθρο 23Κάθε μέλος της κοινής επιχείρησης μπορεί να υποβάλλει στο διοικητικό συμβούλιο προτάσεις τροποποίησης του παρόντος καταστατικού.Εάν το διοικητικό συμβούλιο συμφωνεί με τις προτάσεις αυτές με πλειοψηφία 75 % των ψήφων, η Επιτροπή υποβάλλει στο Συμβούλιο πρόταση για την έγκρισή τους σύμφωνα με τη διαδικασία του άρθρου 172 πρώτο εδάφιο της συνθήκης για την ίδρυση της Ευρωπαϊκής Κοινότητας.(1) ΕΕ L 138 της 28.5.2002, σ. 1.(2) ΕΕ L 107 της 30.4.1996, σ. 4.(3) ΕΕ L 145 της 31.5.2001, σ. 43.(4) ΕΕ L 101 της 11.4.2001, σ. 1.